wickkiey/tamil-wikipedia-chunked huggingface dataset:
# பாராபார்மால்டிகைடு

## பயன்கள்

தூய்மையான பார்மால்டிகைடு கரைசல் ஒரு புகையூட்டியாகவும், களைக்கொல்லியாகவும், தொற்றுநீக்கியாகவும், நிலைநிறுத்தியாகவும் பயன்படுத்தப்படுகிறது. நீண்டசங்கிலி பல்லாக்சிமெத்திலீன்கள் வெப்பநெகிழிகளாகப் பயன்படுகின்றன. இவற்றை டெல்ரின் எனப்படும் பல்லாக்சிமெத்திலீன் நெகிழிகள் என்று அழைக்கிறார்கள். இவை பல்நோய் தடுப்பு சிகிச்சையில் பயன்படுத்தப்படுகின்றன.  
பாராபார்மால்டிகைடை ஒரு நிலைநிறுத்தியாகப் பயன்படுத்த இயலாது. இதை பல்படிநீக்கம் செய்து பார்மால்டிகைடு கரைசலாக்கியே பயன்படுத்தமுடியும். செயற்கை உயிரணு வளர்ப்பில் 4% பார்மால்டிகைடு கரைசல் பயன்படுத்தப்படுகிறது.
சில புரோட்டீன்களை டி.என்.ஏ. உடன் பிணைக்கவும் பாராபார்மால்டிகைடு பயன்படுகிறது. டி.என்.ஏ.வின் எந்தப் பகுதியில் சிலவகை புரோட்டீன்கள் இணைந்துள்ளன என்பதை தீர்மானிக்க உதவும் ஒரு நுட்பமாக இம்முறை கருதப்படுகிறது.
# பாராபார்மால்டிகைடு

## நச்சுத்தன்மை

ஒரு பார்மால்டிகைடை வெளியிடும் முகவராக இருப்பதால் இது ஒரு புற்றுநோய் ஊக்கியாக இருக்கும் சாத்தியம் உள்ளது. வாய்வழியாக எலிகளுக்கு கொடுக்கும்போது இதனுயிர் கொல்லும் அளவு 592 மி.கி / கிலோகிராம் ஆகும்
# பாராபார்மால்டிகைடு

## இவற்றையும் காண்க

- பலபடி
# சீலா ரசீத் சோரா

**சீலா ரசீத் சோரா** (Shehla Rashid Shora) என்பவர் சவகர்லால் நேரு பல்கலைக்கழகத்தில் கற்றுவரும் மாணவி ஆவார். 2015 முதல் 2016 வரை மாணவர்கள் சங்கத்தில் உதவித் தலைவர் பொறுப்பில் இருந்தவர்.  
2016 ஆம் ஆண்டு பிப்ரவரியில் கன்னையா குமார் என்ற மாணவர்கள் சங்கத் தலைவர், தேசத் துரோக வழக்கில் கைது ஆனபோது அவரை விடுவிக்கக் கோரி நடந்த போராட்டத்தைச் சீலா ரசீத் சோரா முன்னெடுத்தார். மேலும் மாணவர்களின் உதவித் தொகையை உயர்த்தவும் பல்கலைக் கழக மானியக்குழுவின் மானியங்கள் தொடர்பாகவும் போராடினார். மேலும் காசுமீரில் மனித உரிமைகள் மீறல் தொடர்பாகவும் போராட்டம் நடத்தினார். இவர் இடதுசாரிக் கொள்கைகளில் நாட்டம் கொண்டவர்.
# சீலா ரசீத் சோரா

## பிறப்பும் படிப்பும்

சோரா சிறீநகரில் பிறந்தார். இவருடைய தாயார் மருத்துவச் செவிலியராகப் பணியாற்றுகிறார். சிறீ நகரில் உள்ள தேசிய தொழில்நுட்ப நிறுவனத்தில் கணினி பொறியியல் கல்வி பயின்றார். பெங்களூருவில் உள்ள இந்திய மேலாண்மை நிறுவனத்தில் சேர்ந்து அரசியலில் தலைமை என்ற படிப்பைத் தொடர்ந்தார். பின்னர் எச். சி. எல். என்னும் மென்பொருள் குழுமத்தில் சில காலம் பணி ஆற்றினாலும் காசுமீரத்தில் பெண்கள் தாக்கப்பட்டதைக் கண்டித்தார். அதன் பின்னர் இவர் சவகர்லால் நேரு பல்கலைக் கழகத்தில் சேர்ந்து குமுகவியலில் முதுவர் பட்டமும் சட்டப் படிப்பில் எம். பில். படிப்பும் படித்தார். 2016 மார்ச்சில் இந்தியா டுடே இதழ் நிறுவனம் நடத்திய மாநாட்டில் உரையாற்றினார்.
# சாங்கி, சிங்கப்பூர்

**சாங்கி** சிங்கப்பூரின் கிழக்குப் பிராந்தியத்தில் அமைந்துள்ள ஒரு திட்டமிடல் பகுதி ஆகும். மேற்கில் பாசிர் ரிஸ் மற்றும் தெம்பினிஸ், தென்கிழக்கில் சாங்கி கடற்கரை, கிழக்கில் தென்சீனக் கடல் மற்றும் வடக்கில் சிராங்கூன் துறைமுகம் ஆகிய பகுதிகளோடு தன் எல்லைகளைப் பகிர்ந்து கொண்டுள்ளது. சிங்கப்பூரின் இரு நீர்ப்பிடிப்பு பகுதிகள் மற்றும் தீவுப்பகுதிகளைத் தவிர சாங்கி நிலப்பரப்பின் அடிப்படையில் பெரிய திட்டமிடல் பகுதி ஆகும்.  
இன்று, சாங்கி ஒரு விமானப் போக்குவரத்து நடுவமாக விளங்குகிறது. சாங்கி வானூர்தி நிலையம் மற்றும் சாங்கி விமான தளம் ஆகியவற்றின் தற்போதைய இருப்பிடமாக உள்ளது.  
சிங்கப்பூரின் மிகப் பெரிய சிறையான *சாங்கி சிறை* சாங்கியில் அமைந்துள்ளது. இரண்டாம் உலகப் போரில் சிங்கப்பூர் ஆக்கிரமிக்கப்பட்ட போது, இது ஜப்பானிய போர் கைதிகள் முகாமாகச் செயல்பட்டதால் பிரபலமடைந்தது. சாங்கி சிறைச்சாலை சிங்கப்பூரின் பழமையான பாதுகாப்புக் காவல் செயல்பாட்டு மையமாக புதிய “சாங்கி சிறைச்சாலை வளாகம்” என்ற பெயரில் தொடர்கிறது.
# சாங்கி, சிங்கப்பூர்

## சொற்பிறப்பியல்

1604 ஆம் ஆண்டு மலாய்-போர்த்துகேய எழுத்தாளரும் நிலப்படமாக்குநருமான காடின்கோ டி எரிடியா என்பவரால் வரையப்பட்ட சிங்கப்பூர் வரைபடத்தில் சாங்கி *தஞ்சோங் ரூஸா* (Tanjong Rusa) என்ற மலாய் மொழி பெயரால் குறிக்கப்பட்டிருக்கிறது.  
19 ஆம் நூற்றாண்டின் ஆரம்பத்தில் சாங்கியின் பெயர் அறியப்பட்டது. 1828 ஆம் ஆண்டில் பிராங்க்ளின் மற்றும் ஜாக்சன் ஆகியோரது வரைபடத்தில் தீவின் கடைக்கோடி தென்கிழக்கு முனை *தஞ்சோங் சாங்கி* என குறிப்பிடப்படுகிறது. ஜோஹோர் வளைகுடாவை பயன்படுத்தும் கப்பல்கள் சாங்கி வழியாகச் சென்றிருக்கக்கூடும்.  
சாங்கியின் சொற்பிறப்பில் மூலங்களின் பல பதிப்புகள் உள்ளன. சிங்கப்பூர் தாவரவியல் பூங்காவின் முதல் இயக்குநர் ஹென்றி ரிட்லி, சாங்கால் (மேலும் "செங்காய்" என்று எழுதப்பட்டு, உச்சரிக்கப்படுகிறது) என்றழைக்கப்படும் உயரமான மரத்திலிருந்து அதன் பெயரைப் பெற்றுள்ளதாகப் பரிந்துரைத்தார் (நியோபாலனோகார்பஸ் ஹெய்மி (Neobalanocarpus heimii) , பாலன்ஸ்காரஸ் ஹெய்மி அல்லது பாலனோ ஸ்கார்பாஸ் என்றும் அழைக்கப்படும்) இத்தாவரம் பத்தொன்பதாம் நூற்றாண்டின் ஆரம்பத்தில் இப்பகுதியில் பொதுவானதாகக் கானப்பட்டது. அதன் கடினமான தண்டின் குறிப்பிடத்தக்க வலிமை மற்றும் ஆழமான வண்ணத்தால் பொதுவாக கட்டிடங்கள் மற்றும் தளவாடங்கள் செய்யப் பயன்படுத்தப்படுகிறது. மற்ற ஆதாரங்கள் இப்பகுதியில் கானப்படும் ஒரு பற்றி ஏறும் புதர் தாவரமான சாங்கி உலார் (Hopea sangal)அல்லது செங்கால் அஸிர் (Apama corymbosa) ஆகியவற்றிலிருந்து வந்ததாகக் கூறுகிறது.  
1820 முதல் 1830 ஆம் ஆண்டுகளில் சிங்கப்பூர் தீவில் ஆரம்பகால ஆய்வுகள் நடத்திய போது, சாங்கிக்கு ஃபிராங்க்ளின் பாயிண்ட் என்றும் அழைக்கப்பட்டது. இந்த ஆரம்ப ஆய்வுகளில் படைத்தலைவர் ஃபிராங்க்ளின் தொடர்பு கொண்டிருந்ததால் இப்பெயர் வந்ததாக அறியப்படுகிறது.
# சாங்கி, சிங்கப்பூர்

## பொருளாதாரம்

சிங்கப்பூர் வான்வழி நிறுவனத்தின் தலைமையிடம் சாங்கியில் உள்ள சாங்கி விமான நிலையத்தில் செயல்படுகிறது. சில்க் ஏர் நிறுவன தலைமையிடமும் சிங்கப்பூர் வான்வழிச் சேவையின் சூப்பர்அப் 1இல் ஐந்தாவது மாடியில் இயங்குகிறது. சிங்கப்பூர் வான்வழி சரக்குப் போக்குவரத்தின் தலைமை அலுவலகம் சாட்ஸ் வானூர்திக் கட்டண சரக்கு முனையம் 5 ல் (SATS Airfreight Cargo Terminal 5) அமைந்துள்ளது. ஜெட் ஸ்டார் ஆசியா, ஸ்கூட் மற்றும் வலூ ஏர் ஆகிய வான்வழி நிறுவனங்களின் தலைமை அலுவலகங்களும் சாங்கி விமான நிலையத்தின் முதலாவது முனையத்தில் இயங்கி வருகின்றன. டைகர் வான்வழியின் தலைமை அலுவலகம் சாங்கி மையத் தொழிற்பூங்கா ஒன்றில் அமைந்துள்ள ஹனிவெல் கட்டிடத்தில் இயங்கி வருகிறது.
# சாங்கி, சிங்கப்பூர்

## கல்வி

சிங்கப்பூர் தொழில்நுட்பம் மற்றும் வடிவமைத்தல் பல்கலைக்கழகம் (SUTD) , சிங்கப்பூர் சப்பானியப் பள்ளியின் சாங்கி வளாகம் போன்ற கல்வி நிலையங்கள் சாங்கி பகுதியில் இயங்கி வருகின்றன.
# வியட்நாம் தொலைக்காட்சி

**வியட்நாம் தொலைக்காட்சி** *(Vietnam Television)*, அல்லது **விடிவி** என்பது வியட்நாமின் தேசிய ஒளி/ஒலி பரப்பு அமைப்பாகும்.
# வியட்நாம் தொலைக்காட்சி

## வரலாறு

வியட்நாமில் முதல் தொலைக்காட்சி ஒளிபரப்பு 1966 இல் தொடங்கியது. அப்போது ஐக்கிய அமெரிக்கா வியட்நாம் மொழியிலும் ஆங்கில மொழியிலும் ஒவ்வொரு அலைவரிசையை வியட்நாம் குடியரசுக்காக சாய்கோன் நகரில் தோற்றுவித்தது. இது தாய் திரூயேன் கின் வியட்நாம் (Đài Truyền hình Việt Nam) எனப்பட்டது. இது சாய்கோன் வீழ்ச்சி வரை செயல்பட்டது.  
வியட்நாம் தொலைக்காட்சி கியூபாவின் தொழில்நுட்ப உதவியுடனும் பயிற்சியுடனும் 1970 செப்டம்பர் 6 இல் கனாயில் வியட்நாம் அரசுத் துறையாக நிறுவப்பட்டது. வியட்நாம் போரின்போது ஒரு மலை வட்டாரத்தில் இருந்து அவ்வப்போது ஒளிபரப்பப்பட்டது .  
வியட்நாம் போர் முடிந்து 1975 இல் வியட்நாம் ஒருங்கிணைந்ததும், தெற்கில் இயங்கிய அமெரிக்க நிலையங்கள் வியட்நாம் தேசிய வலைத்தொகுப்பில் இணைந்தன. அவற்றில் இருந்து நாடு முழுவதும் ஒளிபரப்பு நிகழத் தொடங்கியது.  
வண்ணத் தொலைக்காட்சி 1978 இல் தொடங்கப்பட்டு, 1978 இல் முழுமையுற்றது.வியட்நாம் தொலைக்காட்சி எனும் பெயர் 1987 ஏப்பிரல் 30 இல் இருந்து வழக்கில் வந்தது. 1990 அளவில் இரண்டாம் வியட்நாம் தொலைக்காட்சி அலைவரிசை நிகழ்ச்சிகளை ஒளிபரப்பலானது.  
வியட்நாம் தொலைக்காட்சியின் வட்டார ஒளிபரப்பு நிலையங்கள் ஓ சி மின் நகரிலும் கியே விலும் தாநாங்கிலும் பூயென்னிலும் நாதிராங்கிலும் சாந்தோவிலும் அமைந்துள்ளன. நிகழ்ச்சிகள் தேசிய வலைதொகுப்பில் இருந்து நாடுமுழுவதும் மாகாண, நகராட்சி நிலையங்கள் வழியாக ஒளிபரப்பப்படுகின்றன. நாட்டின் நெடுதொலைவுப் பகுதிகளிலும் அலைசெலுத்திகள் அமைந்துள்ளன. 2003 ஆம் ஆண்டளவில் நகர்ப்புற வீடுகளில் 80% அளவுக்கும் கூடுதலாக தொலைக்காட்சிக் கருவிகள் இருந்தன. ஊரக வீடுகளில் இந்த விழுக்காடு குறைவாக இருந்தாலும் மிக நெடுந்தொலைவில் உள்ள ஊர் உணவு விடுதிகளிலும் ஒரு தொலைக்காட்சிக் குறுந்தட்டு வழி காணொளிப் படங்கள் காண ஏற்பாடுகள்.  
பெருநகரங்களில் மட்டுமின்றி, 51 மாகாணங்களிலும் ஒவ்வொரு தொலைக்காட்சி நிலையம் இயங்குகிறது.
# வியட்நாம் தொலைக்காட்சி

## அலைவரிசைகள்

வியட்நாம் தொலைக்காட்சி கீழ்வரும் அலைவரிசைகளில் இயங்குகிறது  
- **விடிவி1 (VTV1 எச்டி)**: செய்திகளும் நடப்பு நிலவரங்களும், 24/24 மணிநேர இயக்கம் . VTV1, 1970 செப்டம்பர் 7 இல் இயங்கத் தொடங்கியது. உயர்வரையறை VTV1 அலைவரிசை 2014 மார்ச்சு 27 இல் இயக்கிவைக்கப்பட்டது.  
- **விடிவி2 (VTV2 எச்டி)**: அறிவியல் தொழில்நுட்பம், 24/24 மணிநேர இயக்கம்.  
- **விடிவி3 (VTV3 எச்டி)**: பொழுதுபோக்கு அலைவரிசை, 24/24 மணிநேர இயக்கம். இது 1996 மார்ச்சு 31 இல் தொடங்கியது. இதன் உயர்வரையறை அலைவரிசை 2013 மார்ச்சு 31 இல் தொடங்கி வைக்கப்பட்டது.
- **விடிவி4 (VTV4 எச்டி)**: பன்னாட்டு அலைவரிசை 1998 இல் தொடங்கிவைக்கப்பட்டது; இதன் உயர்வரையறை அலைவரிசை 2015 ஜூன் 19 இல் தொடங்கப்பட்டது.
- **விடிவி5 (VTV5 எச்டி)**: வியட்நாமில் வாழும் இனக்குழுக்கான அலைவரிசை, 24/24 மணிநேர இயக்கம். விடிவி5 2002 பிப்ரவரி 10 இல் இயங்கத் தொடங்கியது. இதன் உயர்வரையறை அலைவரிசை 2015 ஜூலை 1 இல் தொடங்கி வைக்கப்பட்டது.
- **விடிவி7 (VTV7 எச்டி)**: கல்வித் தொலைக்காட்சி, காலை 06 மணி முதல் நள்ளிரவு வரை இயக்கம். இதன் உயர்வரையறை அலைவரிசைகலாகிய விடிவி7, விடிவி7 எச்டி ஆகியவை2016 ஜனவரி 1 இல் தொடங்கி வைக்கப்பட்டன.
- **விடிவி8 (VTV8 எச்டி)**: வியட்நாமின் நடுவன் மேட்டுச் சமவெளிப் பகுதிகளுக்கன அலைவரிசை, காலை 05 மணி முதல் நள்ளிரவு வரை இயக்கம். இதன் உயர் வரையறை அலைவரிசைகளாகிய விடிவி8 யும் விடிவி8 எச்டி யும் 2016 ஜனவரி 1 இல் தொடங்கப்பட்து.
- **விடிவி9 (VTV9 எச்டி)**: தெற்குப் பகுதிக்கான அலைவரிசை, 2007 அக்தோபர் 8 இல் தொடங்கப்பட்டது. இதன் உயர் வரையறை அலைவரிசை 2015 ஆகத்து 28 இல் தொடங்கி வைக்கப்பட்டது .
# வியட்நாம் தொலைக்காட்சி

## அலைவரிசைகள்

### வட்டாரத் தன்னியக்க அலைவரிசைகள் (5)

- **விடிவி கியூவே**
- **விடிவி தா நாங்**
- **விடிவி பூ யேன்**
- **விடிவி சான் தோ 1**
- **விடிவி சான் தோ 2**  
2003 ஆம் ஆண்டளவில் மேலே உள்ள அனைத்து அலைவரிசைகளும் வியட்நாம் நாடு முழுவதும் செயற்கைகோள் வழியாகவும் இலக்கவியல் தரைநிலையங்கள் வழியாகவும் இலக்கவியல் வட வலையமைப்புகள் வழியாகவும் கிடைக்கின்றன. விடிவி மட்டுமே இருகட்டண முறையில் 15 அலைவரிசைகளை இயக்குகிறது. இவை முறையே **K+** (செயற்கைகோள் வழிச்செலுத்தம்) எனவும் **விடிவிCab** (வடத் தொலக்காட்சிவழிச் செலுத்தம்) எனவும் அழைக்கப்படுகின்றன. இவற்றில் போன்ற பன்னாட்டு நிகழ்ச்சிகளும் அடங்கும். பன்னாட்டு அலைவரிசைகளில், ராய்ட்டர்ஸ், ஈஎஸ்பிஎன், டிஸ்னி, டிஸ்கவரி தொலைக்காட்சி, பிபிசி, எச்பிஓ ஆகியவற்றோடு ஏறத்தாழ 40 தன்னாட்டு அலைவரிசைகளும் அடங்கும்.  
விடிவி வட்டார அலைவரிசைகளில் 2016 ஜனவரி 1 முதல் சில மாற்றங்கள் செய்யப்பட்டன. விடிவி கியூயே, விடிவி தாநாங், விடிவி பூயேன்]] ஆகியவை நிகழ்ச்சிகளை ஒளிபரப்பலை நிறுத்திவிட்டன. வியட்நாமின் நடுவண், மேட்டுநில வட்டாரங்களுக்காக தனியாக **விடிவி8** சிறப்பு அலைவரிசையாக இயங்கத் தொடங்கியது. *பழைய* **விடிவி9** (ஓ சி மின் நகருக்கும் தென்மேற்கு வட்டாரங்களுக்கும் ஒளிபரப்பிய்து), விடிவி சான் தோ 1 (சான் தோ ந்கருக்கும் காவு கியாங் மாகாணத்துக்கும் ஒளிபரப்பியது) ஆகிய இரண்டும் *புதிய* **விடிவி9** ஆக ஒருங்கிணக்கப்பட்டது. இது வியட்நாமின் தென்கிழக்கு, தென்மேற்கு வட்டாரங்களுக்கு ஒளிபரப்பலானது. விடிவி சான் தோ 2 எனும் அலைவரிசை **விடிவி5 தாய்நாம் போ** எனப் பெயர் மாற்றப்பட்டு கேமர்-வியட்நாமிய இருமொழி அலைவரிசையாக இயங்கலானது.  
''விவரங்கள் :வியட்நாம் தொலைக்காட்சியின் ஒளிபரப்புகளின் பட்டியல்
# வியட்நாம் தொலைக்காட்சி

## வியட்நாமிய வடங்களில் இயங்கும் அலைவரிசைகளின் பட்டியல்

| EPG எண். | EPG பெயர் | அலைவரிசை பெயர் | அலைவரிசை வகை | கிடைப்புதிறம் | குறிப்புகள் |
| --- | --- | --- | --- | --- | --- |
| 1 | விடிவி1 | விடிவி1 | இலவசத் தொலைக்காட்சி | செய்தி, நடப்பு நிலவரங்கள் அலைவரிசை, அலைவரிசை எண்கள் 1, 300(எச்டி அல்ல). |  |
| 3 | விடிவி3 | விடிவி3 | இலவசத் தொலைக்காட்சி | பொழுதுபோக்கு அலைவரிசை. அலைவரிசை எண்கள் 3, 301(எச்டி அல்ல). |  |
| 4 | விடிவி4 | விடிவி4 | இலவசத் தொலைக்காட்சி | பன்னாட்டு அலைவரிசை அலைவரிசை எண்கள் 4, 304(எச்டி அல்ல). |  |
| 5 | விடிவி5 | விடிவி5 | இலவசத் தொலைக்காட்சி | பல இனக்குழுக்களுக்கான அலைவரிசை. அலைவரிசை எண்கள் 5, 308(கேமர் மட்டும், எச்டி அல்ல). |  |
இங்கு காட்டப்படாத வியட்நாமிய வடத் தொலைக்காட்சி அலைவரிசைகளும் வியட்நாமில் இயங்குகின்றன.
# வியட்நாம் தொலைக்காட்சி

## நிகழ்ச்சிநிரல்

வியட்நாம் தொலைக்காட்சி அமைப்பு தனக்கெனவொரு திரைப்படம் எடுக்கும் நிறுவனத்தைக் கொண்டுள்ளது. இதன் பெயர் வியட்நாம் தொலைக்காட்சி திரைப்பட மையம் என்பதாகும். இது தொலைக்காட்சிக்கான திரைப்படங்களையும் தொடர்நாடகங்களையும் படமாக்கியது. என்றாலும், வியட்நாம் தொலைக்காட்சியைல் 30% பொழுதுபோக்கு நிகழ்ச்சிகளும் படங்களுமே வியட்நாமில் எடுக்கப்பட்டவை. மற்றவை இறக்குமதி செய்து வியட்நாமியத்துக்கு மொழிமாற்றம் செய்யப்பட்டனவே. இவற்ரில் கொரிய, சீன தொடர்நாடகங்கள் அடங்கும். இவை இரவில் விடிவி3 இல் முதன்மையாக்க் காட்டப்பட்டன.  
செய்திகள், நடப்பு நிகவரங்கள் சார்ந்த நிகழ்ச்சிகளைத் தவிர, விடிவி1 இசைநிகழ்ச்சிகளுக்கும் கதைப்படல்களுக்கும் மரபு அரங்க நிகழ்ச்சிகளுக்கும் சிறுபான்மை இனக்குழுப் பன்பாட்டு நிகழ்ச்சிகளுக்கும் திரைபடங்களுக்கும் கூட ஏற்பாடு செய்கிறது.  
மேலும், சீனப் புத்தாண்டு நாளுக்கு முன்னாளில், விடிவி மறுநாள் பின்னிரவு 2 மணிவரை சிறப்பு செய்திகளையும் கேளிக்கை நகைச்சுவை நிகழ்ச்சிகளையும் இசைகச்சேரிகளையும் வாணவெடிப்புக் காட்சிகளையும் காட்டுகிறது.  
- **'விவரங்கள்: வியட்நாம் தொலைக்காட்சியின் ஒளிபரப்புகளின் பட்டியல்
# வியட்நாம் தொலைக்காட்சி

## விடிவி சார்ந்த உலகளாவிய நிலையங்கள்

இப்போது நடப்பில், விடிவி சார்ந்த 11 நிலையங்கள் உரிய பணியாளர்களுடனும் நிருபர்களுடனும் பின்வரும் இடங்களில் இயங்குகின்றன:  
• வியழ்சியேன், இலாவோசு  
• பினோம் பென், கம்போடியா  
• சிங்கப்பூர் (கிழக்காசியப் பகுதி)  
• பீகிங், சீனா  
• தோக்கியோ, யப்பான்  
• மாஸ்கோ, உருசியா  
• பிரசல்சு, பெல்ஜியம் (ஐரோப்பா)  
• இலண்டன், ஐக்கிய இராச்சியம்  
• வாழ்சிங்டன், டி. சி., ஐக்கிய அமெரிக்கா  
• நியூயார்க் நகரம், ஐக்கிய அமெரிக்கா  
• இலாசு ஏஞ்சலிசு, ஐக்கிய அமெரிக்கா
# யோகினி கோயில், ஒடிசா

**64 யோகினி கோயில்** அல்லது **சௌசதி யோகினி கோயில்** (Chausathi Jogini Mandir - 64 Joginis Temple) இந்தியாவின் ஒடிசா மாநிலத்தின் கோர்த்தா மாவட்டத்தின் ஹிராப்பூர் கிராமத்தில் அமைந்த பழைமையான சாக்த சமயக் கோயில் ஆகும். இக்கோயில் காளிக்கு அர்ப்பணிக்கப்பட்டதாகும்.  
இக்கோயிலின் உட்புறச் சுவரில் 64 கலைகள், 64 நோய்களுக்கு காரணமாக 64 யோகினி தேவதைகளின் சிற்பங்கள் உள்ளதால், இக்கோயிலை 64 **யோகினி கோயில்** என்றும் அழைப்பர். தற்போது இந்தியத் தொல்லியல் ஆய்வகம் இக்கோயிலை நிர்வகித்து, பராமரிக்கிறது.
# யோகினி கோயில், ஒடிசா

## அமைவிடம்

இக்கோயில் ஒடிசா மாநிலத் தலைநகரமான புவனேசுவரத்திலிருந்து 20 கி.மீ. தொலைவில் அமைந்துள்ளது.
# யோகினி கோயில், ஒடிசா

## வரலாறு

யோகினி கோயில், பொ.ஊ. 9ம் நூற்றாண்டில் கலிங்க இராணி ஹிராவதியால் கட்டப்பட்டது.
# யோகினி கோயில், ஒடிசா

## கோயில் அமைப்பு

யோகினி கோயில் மணற்கல்லால் கட்டப்பட்டுள்ளது. **யோனி** அமைப்பில், வட்ட வடிவில் இக்கோயிலின் கட்டிட அமைப்பு உள்ளது. கோயிலின் மூலவரான காளி தேவி அரக்கனின் உடல் மீது ஏறி நின்ற கோலத்தில் உள்ள சிலை உள்ளது. கருவறையின் வெளிப்புறச் சுவர்களில் ஏகபாத மூர்த்தி, பார்வதி, பிள்ளையார், ரதி, சாமுண்டி, பைரவர், கிருஷ்ணர் சிற்பங்கள் உள்ளது. கோயிலின் உட்புறச் சுவர்களில் 64 யோகினி தேவதைகளின் கருங்கல் சிற்பங்கள் உள்ளது. முக்கியமாக சாக்த சமய தாந்திரீகர்கள் 64 யோகினி கோயிலில் தாந்திரீகச் சடங்குகள் செய்து வழிபட்டுள்ளனர்.
# யோகினி கோயில், ஒடிசா

## பிற கோயில்கள்

உத்திரப்பிரதேசம், மத்தியப்பிரதசம் போன்ற மாநிலங்களில் யோகினி கோயில்கள் காணப்படுகின்றன. ஒடிசா மாநிலத்தில் ராணிப்பூர் மற்றும கஜுராஹோ, கொனார்க், ஜபல்பூர் அருகில் இருக்கும் மிடௌலி, லலித்பூர் அருகில் (மத்தியப்பிரதேசம்), துதாஹி, வாரணாசி போன்ற ஊர்களிலும் மோகினி வழிபாடு சிறந்திருந்தது. ஜபல்பூர் அருகில் உள்ள பேடேகாட் என்ற இடத்தில் உள்ள யோகினி கோயில் மிகவும் பெரியதாகும். யோகினி பெண் தெய்வங்களின் பெயர்கள் அவற்றின் பீடத்தில் பொறிக்கப்பட்டுள்ளது சிறப்பம்சமாகக் கருதப்படுகிறது.
# யோகினி கோயில், ஒடிசா

## இதனையும் காண்க

- ஒடிசா கோயில்கள்
# சான்டா முயர்ட்

**நியூசெரா செனோரா டி லா சான்டா முயர்ட் ( (Nuestra Señora de la Santa Muerte** (Spanish for **Our Lady of the Holy Death**) or, colloquially, **Santa Muerte** (**Holy Death**), என்பதுஒருபெண்தெய்வமாகும்.இத்தெய்மானது மெக்சிகன் நாட்டுப்புறசமயத்தவர்களால், குறிப்பாக நாட்டுப்புற கத்தோலிக்கர்களால்,வணங்கப்படுகிறார்.இவர் முதன்மையாக மெக்சிகோ மற்றும் தென்மேற்கு அமெரிக்காவில் மதிக்கப்படும் ஒரு பெண் தெய்வம்ஆகும்.இவர் மரணத்தின் தேவதையாககருதப்புடுகிறார்.இந்த தேவதை மனிதர்களைப் பாதுகாக்காப்பதாகவும், நோய்களை குணமாக்குவதாகவும், பொருளாதாரப் பிரச்சினையைத் தீர்த்து வைப்பதாகவும்பக்தர்களால் நம்புகிறார்கள். இந்த வழிபாட்டை கத்தோலிக்க திருச்சபை கண்டனம் செய்த போதிலும் 2000 மற்றும் 2010 ஆம் ஆண்டுகளில் அவரது வழிபாட்டு முக்கியத்துவம் வாய்ந்ததாக மாறியது. சான்டா முயர்ட் அஸ்டெக் மக்கள் வணங்கிய கடவுளின் மறு அவதாரமாகக் கருதப்படுகிறது* இத்தேவதையை* (நாகவற் மொழி<nowiki/>யில் "மரண தேவதை" என குறிப்பிடப்படுகிறது.)இது க எசுபானிய இலக்கியத்திலும் கலந்திருந்தது.  
முன்-கொலம்பியக் காலத்திலிருந்துமெக்சிகோகலாச்சாரத்தில்இருந்த இறந்தவர்களுக்கு மரியாதை செலுத்தும் நிகழ்ச்சியாக இது உருவானது என்பதால், இதை பரவலாக இறந்தோர் நாள் நினைவு நிகழ்ச்சியில் காணலாம். இந்நாளில் இறந்தோருக்கெனத் தனியாக பூசை மேடைகள் கட்டி அவற்றில் சர்க்கரையால் ஆன மண்டையோடுகள், மரிகோல்ட் மலர்கள், இறந்தவர்களுக்குப் பிடித்த உணவுகள், பானங்கள் ஆகியவற்றைப் படைப்பது மரபு. மெக்ஸிக்கோவின் கத்தோலிக்க தேவாலயத்தால் இவ்வழிபாட்டை தவறானதுஎன கண்டிக்கப்படுகிறது, ஆனால் மெக்ஸிகோ கலாச்சாரத்தில்இவ்ழிபாடு அதிகரித்து வருகிறது.  
சான்டா முயர்ட்டின் தோற்றமானது எலும்புக்கூடுபோல் இருந்தாலும் கன்னி மேரி போலவே ஆடை, அலங்காரங்கள் செய்கிறார்கள். இவரது கையில் விவசாய அரிவாளும் உலக உருண்டையும் இருக்கின்றன. அவரது மேலங்கியின்நிறம் எந்த நிறத்திலும் இருக்கலாம், ஏனெனில் படத்தின் மேலும் குறிப்பிட்ட படங்கள் பக்தர்களுக்கு பக்தர்களிலிருந்து பரவலாகவும், சடங்கு செய்யப்படுவதன் பேரிலோ அல்லது மனு செய்யப்பட வேண்டுமென்பதையோ வேறுபடுகின்றன.  
20 ஆம் நூற்றாண்டு வரைபெரும்பாலும் சான்டா முயர்ட் வழிபாடும், பிரார்த்தனைபோன்ற பிற சடங்குகளும் பாரம்பரியமாக வீட்டில் தனித்தனியாக நடத்தப்பட்டன. 21 ஆம் நூற்றாண்டின் தொடக்கத்திலிருந்து,இந்தவழிபாடானதுபொதுவெளியில்நடத்துவதாக மாறியது. சான்டா முர்ட்டின்பக்தர்களின் எண்ணிக்கை கடந்த 10 முதல் 20 ஆண்டுகளில் மெக்சிக்கோ, அமெரிக்கா மற்றும் மத்திய அமெரிக்காவில் உள்ள 10-20 மில்லியன்ஆகஇருக்காலம்என மதிப்பிடப்பட்டுள்ளது. சான்டா மியூர்ட்பெண் தேவதையைபோன்ற ஆண்கடவுள்களான சான்டா மியூர்ட்டேவைபராகுவேயிலும், ரே பாஸ்குல் என்ற தெய்வத்தை கவுதமாலாவிலும் நாட்டும்புற சமயங்களில் வணங்கப்படுகின்றனர்.
# கிர்ரோடுகு அகேய்கே

**கிர்ரோடுகு அகேய்கே** (赤池 弘次 Akaike Hirotsugu) (நவம்பர் 5 ,1927 - ஆகத்து 4, 2009) நிப்பானிய புள்ளியியல் வல்லுநர் ஆவார். 1970களின் ஆரம்ப காலத்தில் மாதிரி தேற்றத்தை உருவாக்கினார். இது அகேய்கே புள்ளியியல் தேற்றம் எனப்படும் இது பரவலாக பயன்படுத்தப்பட்டது.
# கிர்ரோடுகு அகேய்கே

## அகேய்கேபுள்ளியல்தேற்றம்

அகேய்கே புள்ளியல் தேற்றம் என்பது கிடைத்த தரவுகளின் அடிப்படையில் உருவான மாதிரி புள்ளியியல் தரத்தை ஒப்புநோக்கி மதிப்பிட உதவுவதுஆகும்.இதன்மதிப்பீடுகள்ஒவ்வொருமாதிரியின்தரம்மற்றமாதிரிகளில்இருந்து எப்படிவேறுபட்டுஉள்ளதுஎன்பதைசோதிப்பதற்கு பயன்படுகிறது.இதனால்இதைபுள்ளியியல்மாதிரிகளின்சராசரியாகபயன்படுகிறது.
# கிர்ரோடுகு அகேய்கே

## விருது

2006இல் கியோட்டே பரிசு புள்ளியியல் அறிவியல் துறையிலும் புள்ளியியல் மாதிரியிலும் இவரின் பங்களிப்பை போற்றி அளிக்கப்பட்டது.நவம்பர் 5, 2017,அன்றுஅகேய்கேவின் 90வதுபிறந்தநாளை ஒட்டி கூகிளின்கேலிச்சித்திரம் கூகுளின் முகப்புபக்கத்தில்வெளியிடப்பட்டது.
# கொங்கு வட்டார வழக்கு அகராதி

கொங்கு நாடு பகுதிக்கு தனித்துவமான சில பிராந்திய பேச்சுவழக்கு சொற்கள் மற்றும் அதன் பொருள் இந்த கட்டுரையில் காணலாம்.
# கொங்கு வட்டார வழக்கு அகராதி

## பொதுவான வார்த்தைகள்
பொறந்தவள் - உடன் பிறந்த சகோதரரி  
பொழுதோட - பொழுது சாயும் முன்  
பட்டி நோம்பி - மாட்டுப்பொங்கல்  
படி - 1லிட்டர்  
பொறகால - பின்னால்  
பொடக்காலி - புழக்கடை  
மக்கிரி - கூடை  
மச்சாண்டார் - கணவனின் அண்ணன்  
மறுக்கா - மறுமுறை  
மஞ்சி - நார் (தேங்காய் மஞ்சி - தேங்காய் நார்)
முதலாளி (பண்ணைக்கு சொந்தக்காரன்)  
முட்டுவழி - முதலீடு  
மெய்யாலும் − மெஞ்ஞாலும் புழப்பு - தொடர்வேலை  
மலங்காடு - மலைக்காடு  
மசையன் - விவரமற்றவன்  
மழைக்காயிதம் - பாலிதீன் காகிதம்  
மளார் - விரைவாக, சீக்கிரம் (மளார் என்று தனியாக சொல்லமாட்டார்கள். மளாரென்று வா\போ, மளாரென்று வேலையை முடி என்று அடுத்த சொல்லோடு இணைந்து தான் இச்சொல் வரும்)  
முக்கு - முனை  
முச்சூடும்- முழுவதும்  
மூலை - வளைவு  
மேட்டுக்காடு - வானம் பார்த்த பூமி  
மாத்து - விஷேச வீட்டில் உட்கார விரிக்கும் சேலை  
மொட்டு - முட்டை  
மொட்டுலி - குமிழி (Bubble)  
மொண்ணை - மழுங்கிய (மொண்ணைக்கத்தி)  
மோடம் - மூடம் (மேக மூட்டம்)  
வட்டல் - தட்டு  
வவுறு - வயிறு  
வாக்கு - கோவிலில் கேட்கப்படும் ஒரு வகை சந்தேகங்கள்  
விஷண்ணம் - நோவுகை (ஸம்ஸ்கிருதம்- மனஸ்தாபம்)  
வெகு - அதிக  
வெள்ளாங்பூண்டு - பூண்டு  
வெள்ளாமை (வேளாண்மை) - உழவு, விவசாயம்  
வெள்ளாள கவுண்டர் - பட்டக்காரர், காணியாளர், குடியானவர் & உழவு செய்பவர்  
வேட்டுவக் கவுண்டர் - பட்டக்காரர்,கொங்கர்,மிராசுதாரர்,ஜமீன்தார்  
வேசகாலம்- வெய்யில்காலம்  
வேகு வேகுன்னு- அவசரஅவசரமாய்  
வள்ளம் - 4 படி (லிட்டர்) மரக்கால்  
வாது - கிளை (அணில் வாது விட்டு வாது தாவியது
# கொங்கு வட்டார வழக்கு அகராதி

## பொதுவான வார்த்தைகள்

1. வங்கு - பொந்து, சந்து  
2. கம்மனாட்டி - முட்டாள், மடையன்  
3. உருமாளை - தலைப்பாகை  
4. சிம்மாடு - தலைப்பாகை.தலைப்பாகையில் இருந்து சற்று வேறுபட்டது. ஏதேனும் பொருளை தலையில் சுமக்கும் போது நழுவி விடாமல் இருப்பதற்காக துணியைச் சுற்றி வைப்பது.  
5. கருப்பு - கருமாதி(ஈமச்சடங்கு)  
6. அவுசாரி - விபச்சாரி  
7. கட்டுக்கொலை - தன் சாதியைச் சார்ந்த நிகழ்வுகளில் பங்கு பெறும் மற்ற சாதிகள்.உதாரணமாக, கவுண்டர் இனத்தைச் சார்ந்தவர்கள் நாவிதர்கள், குயவர்கள் போன்றவர்களை கட்டுக்கொலைக்காரர்கள் என்பார்கள். தாழ்த்தப்பட்ட சாதியைச் சார்ந்தவர்கள்(சக்கிலியர், பறையர்)  
8. ஓரியாட்டம் -சண்டைசொற்றொடர்: அவிய பங்காளிகளுக்குள்ள எப்பவுமே ஓரியாட்டம்தான்.  
9. மிஞ்சி - மெட்டி  
10. பொல்லி - பொய்.  
11. அக்கட்ட - அந்தப் பக்கம்.அடுப்புக்கிட்ட நிக்காத. தீ மூஞ்சிலையே அடிக்குது. அக்கட்ட போடா.  
12. இக்கட்ட - இந்தப் பக்கம்.இந்த வேச காலத்துல அக்கட்ட இக்கட்ட நகர முடியல.  
13. வேச காலம் - கோடை காலம்  
14. ராவுடி - டார்ச்சர்அந்தப் பையன் செம ராவுடி புடிச்சவன்.  
15. ராங்கு - தவறாக நடத்தல்.ஏண்டா போலீஸ்காரங்கிட்ட ராங்கு பண்ணுனா அப்பாம என்ன முத்தமா கொடுப்பான்?  
16. அப்பு - அறை.அவள ஓங்கி ஒரு அப்பு அப்புடா. மொகற கட்ட பேந்து போற மாதிரி.  
17. மொகற கட்ட - முகம்  
18. செம்புலிகுட்டி - செம்மறியாட்டுக்குட்டி  
19. அக்கப்போரு - அட்டகாசம் இந்த பிலாக் எழுதறவிய அக்கப்போரு தாங்க முடியலைடா. :)  
20. பொடனி - தலையின் பின்புறம்  
21. முசுவு - கவனமாக/ குறிக்கோளுடன்குடுத்த வேலைய ஒரே முசுவுல செஞ்சு முடிச்சாதான் உங்கப்பனுக்கு தூக்கமே வரும்.  
22. வல்லம் - மூன்று அல்லது நாலு படி அளப்பதற்கான அளவை. (கிட்டத்தட்ட 3.5 கிலோகிராம் வரும்)  
23. அலும்பு - அலம்பல்.  
24. அரமாலும் - ரொம்பவும். அரமாலும் அலும்பு பண்ணுறாடா அவ.  
25. திலுப்பாமாரி - மேனா மினுக்கி  
26. அட்டாரி - பரண்.  
27. புழுதண்ணி - இரவில் மீதியான சோற்றில் நீர் ஊற்றி வைப்பார்கள். விடிந்த பின் அந்த நீர் புழுதண்ணி.  
28. மக்காநாளு - அடுத்த நாள்  
29. சீராட்டு - கோபம்.கட்டிக் கொடுத்து மூணுமாசம் கூட ஆகுல. அதுக்குள்ள புள்ள சீராடிட்டு வந்துடுச்சு.  
30. அன்னாடும்- தினமும்  
31. பால்டாயில் - பாலிடால் என்ற விவசாய பூச்சிக் கொல்லி.  
32. ஒரு ஒலவு(உழவு) மல - ('ழ'கர உச்சரிப்பு இருக்காது)மழை பெய்யும் அளவை குறிப்பது.ஆட்டுக்கல் அல்லது உரலில் இருக்கும் குழி நிரம்பினால் ஒரு உழவிற்குத் தேவையான அளவு மழை பெய்திருக்கிறது என்று அனுமானம் செய்து கொள்வார்கள்.  
33.அகராதி புடிச்சவன் - விதண்டாவாதம்/குறும்பு பிடித்தவன்.  
34. வேய்க்கானம் - புத்திசாலி,விவரம்,
# கொங்கு வட்டார வழக்கு அகராதி

## வீடு அதன் சுற்றுப்புறம் சார்ந்த சொற்கள்

1. இட்டாரி(லி) - இட்டேறி. வழித்தடம் , சிறிய பாதை , கிளைத்தடம்  
2. நடவை - கதவு  
3. சீமாறு, சீவமாரு, சீவக்கட்டை. - விளக்குமாறு  
4. ஈக்குமாறு. - விளக்குமாறு , தென்னைமர குச்சியில் செய்தது (வீட்டுக்கு வெளியில் கூட்ட , பெருக்க பயன்படும்)  
5. தொறப்புக்குச்சி - சாவி , திறவுகோல்  
6. தொற - திற  
7. தொரை - பெரிய துரை இவரு. (அதாவது ஒருவர் செய்யமுடியாத செயலைச் செய்ய எத்தனிக்கும் போது, விளிக்கப் பயன்படும் சொல்.)  
8. எரவாரம் - ஓட்டு வீடுகளில் திண்ணைக்கு மேல் கைக்கைட்டும் இடத்தில் அகப்படும் இடுக்கு, தாள்வாரம்  
9. தாவாரம் - தாழ்வாரம்  
10. நீக்கு, கதவ நீக்கு – கதவைத் திற  
11. அட்டாலி , அட்டாரி - பரண்  
12. போசி - சிறிய (அ) அளவான பாத்திரங்கள்  
13. சால் , அண்டா, சருவம் - தண்ணீர் ஊற்றி வைக்கப் பயன்படும் பாத்திரம்  
14. ஒலக்கை - உலக்கை  
15. மூலை. ஓரம் , இடுக்கு  
16. கண்டரை- அடுக்கு  
17. சலந்தாரை , சலவாரை , சலந்தாரி - தண்ணீர் செல்லும் பாதை  
18. வள்ளம் , வல்லம் , படி - அளக்கப் பயன்படுவது . சிலசமயங்களில் ‘படி’ – வெண்கலத்தால் ஆனது , எச்சில் துப்பவும் பயன்படும்.  
19. நெலவு - வாசற்படி கதவு  
20. பொடக்காலி - வீட்டின் பின்புறம் , குளிக்குமிடம்  
21. தேகுசா , தேவுசா - பாத்திரம்  
22. தயிர் சிலுப்புதல் - தயிர் கடைந்து வெண்ணை எடுத்தல்  
23. மத்து - ஒரு வகைக் கரண்டி , கடைவதற்குப் பயன்படுவது  
24. பராத்து - மிகப் பெரிய தட்டு  
25. வட்டல் - சாப்பிடும் தட்டு  
26. அன்னவாரி. - சாதம் அள்ளிப்போட உதவும் கரண்டி , அன்னக்கரண்டி  
27. முக்கு - முனை , திருப்பம்  
28. ஓல்லு - நெல் , கம்பு குத்த பயன்படும் ஒருவகையான செக்கு  
28. ஓர் ஒளவு - ஓர் உழவு (பெய்த மழையைக் குறிக்கும் சொல் )  
29. சால்பரி - கோழிகளை மூடி வைக்கப் பயன்படுவது , தண்ணீர் இறைக்கவும் பயன்பட்டது  
30. நடவை - கதவு  
31. லாந்தர் - அரிக்கேன் விளக்கு. Lantern என்பது மருவி வந்து இருக்கலாம்  
32. துப்புட்டு - போர்வை  
33. தலவாணி - தலையணை  
34. கால்மாடு - கால் வைக்கும் பகுதி  
35. களம் - வாசல்
# கொங்கு வட்டார வழக்கு அகராதி

## உணவு சார்ந்த சொற்கள்

1. வணக்குதல் - தாளித்தல்  
2. மொளவாட்டி கொழம்பு வைத்தல் - தேங்காய் , கொத்தமல்லி சேர்த்து விழுதாக அரைத்து விட்டு குழம்பு வைத்தல்  
3. சீடை - அரிசி மாவால் செய்யப்படும் சிறிய சிறிய உருண்டைகளான இனிப்பு  
4. தெளுவு. பனை - தென்னை மரங்களில் இருந்து இறக்கப்படும் பதநீர்  
5. பானக்கம் - கருப்பட்டி கலந்து செய்யப்படும் இனிப்பு நீர்  
6. கல்லக்காய் - வேர்க்கடலை  
7. பொவியிலை - புகையிலை  
8. குச்சிக்கிழங்கு - மரவள்ளிக்கிழங்கு  
9. சீம்பு - மாடுகள் கன்று ஈன்ற பிறகு மூன்று நாட்களுக்கு கெட்டியாக வரும் பாலில் இருந்து செய்யப்படும் இனிப்பு. உப்பும் சேர்க்கலாம்  
10. கண்டிக்கிழங்கு - சக்கரைவள்ளிக்கிழங்கு(?)  
11. சுக்கு காபி. - சுக்கு, கொத்தமல்லி ஆகிவற்றை பொடி செய்து சுடுநீரில் சர்க்கரை கலந்து செய்யப்படும்.  
12. அஸ்கா - வெள்ளை சர்க்கரை  
13. கரும்புச் சக்கரை - வெல்லத்தை உடைத்துச் செய்யப்படும் சர்க்கரை /ஜாஃகிரி  
14. புளி தண்ணி - கம்பு சோற்றில் மீதமுள்ள தண்ணீரில் உப்பிட்டு குடிப்பர்  
15. கம்மஞ்சோறு - கம்பு சோறு  
16. அம்புலி - சோளச்சோறு  
17. பழைய சோறு - பொதுவாக காலையில் வயல் வேலைக்குச் செல்வோர் , அதிகாலையில் காலை உணவுக்கு முன்ன இரவு மீந்த சாப்பாட்டில் தண்ணீரோ , மோரோ கலந்து சாப்பிட்டுவிட்டு செல்லுவர். அது ‘பழைய சோறானது’  
18. கச்சாயம் - அதிரசம்  
19. ஒப்பிட்டு - போளி  
20. ஓனவா , ஒனத்தியா - வக்கனையா, நாக்கிற்கு ருசியாக  
21. சீப்பை - பனங்கொட்டைகளை மண்ணில் புதைத்து வைத்து குறிப்பிட்ட நாட்களுக்குப் பிறகு , வெளியில் எடுத்தால் நடுவில் வெள்ளையாக இனிப்பானதாக நுங்கு மாறியிருக்கும்  
22. பனங்கிழங்கு - பனங்கொட்டைகளை மண்ணில் புதைத்து வைத்து வளரவிட்டு கிழங்கை எடுத்து உப்புப் போட்டு வேக வைத்து சாப்பிடுவது  
23. கோசக்காய் - தர்பூசணி  
24. நவாப்பழம் - நாவல்பழம்  
25. சந்தவை - இடியாப்பம்  
26. கொள்ளுப்பருப்பு , கொள்ளு ரசம் - கொள் பயிரை வைத்து செய்யப்படும் துவையல் , ரசம்  
27. பருப்புச் சாப்பாடு - அரிசி , பருப்பு சாதம்  
28. வெள்ளாங்பூண்டு - வெள்ளை பூண்டு  
28. சீமெண்ணை - மண்ணெண்ணெய்  
29. சுண்டப்பருப்பு - முந்தைய நாள் வைத்த பருப்பை , இரண்டு அல்லது ஒரு நாள் கழித்தோ மீந்து போனால் , அடுப்பில் நன்றாக சுண்ட வைத்து சாதத்துக்குப் பிசைந்து சாப்பிடுவர்  
30. ஊனு - சாப்பிட்ட தட்டில் மிச்சமிருக்கும் கடைசி கலவை  
31. ராய்க்கூழு - கேழ்வரகுக் காஞ்சி  
32. ரக்கிரி(லி) - கீரை  
33. கருஞ்சுக்கிட்டித்தழை - மணத்தக்காளிக்கீரை
# கொங்கு வட்டார வழக்கு அகராதி

## பண்டிகை சார்ந்த சொற்கள்

1. நோம்பி (ஆடி நோம்பி) - நோன்பு என்பதன் திரிபு. ஆனால் எல்லாப் பண்டிகைகளுக்கும் நோம்பி என்றே சொல்லுவது வழக்கம்.  
2. போக்குவரத்து - திருமணம் நிச்சயிக்கப்படும் முன் அதே சமயம் உறுதியான பின்பு நடத்தப்படும் வைபவம். (வாங்க பழகலாம் முறையில்)  
3. தெரட்டி - பூப்பு நன்னீராட்டு விழா  
4. கட்டுசோத்துவிருந்து - (வளைகாப்பு)மாதமாக உள்ள பெண்களுக்கு உறவினர்கள் சேர்ந்து விருந்து வைத்தல்  
5. அடசல் - பொதுவாக சாமிக்கு நேர்ந்து கொண்ட கோழிகளை படைத்து விருந்தளிக்கும் முறையைக் குறிக்கும்  
6. சாவக்கட்டு - சேவல் சண்டை  
7. பொட்லி - கோவில்களில் வேண்டுதலின் பொருட்டு நிறைவேற்றப்படும் எழுப்பப்படும் வேட்டுச்சத்தம்  
8. தண்டல்- தப்பாட்டம்  
9. வான(ண)ம் உடுதல் - கோவில்களில் பூஜை நேரத்தில் விடப்படும் வெடி  
10. தீர்த்தத்துக்குப் போறது - எந்தக்கோவிலிலும் விஷேஷம் இருப்பின் அருகில் உள்ள காவிரி ஆற்றிக்குச் சென்று நீர் எடுத்து வந்து அபிஷேகம் செய்தல்  
11. தீர்த்தம் முத்தரித்தல் - தீர்த்தத்துக்குப் போய்விட்டு வந்தபிறகு அந்த நீரை ஸ்வாமிக்கு அபிஷேகம் செய்வதைக் குறிக்கும்.  
12. மலையேறிடுச்சு - பொதுவாக சாமி வந்தவர்கள் தன்னிலைக்கு வருவதைக் குறிப்பிடும் சொல்  
13. எழுதிங்கள் - திருமணமான , பெண் குழந்தைகள் பெற்ற பெண்களுக்கு நடத்தப்படும் சீர்  
14. அருமைக்காரர் - திருமண சடங்கை , சீர்களை முன்னின்று நடத்தி வைப்பவர்  
15. ஒருசிந்தி (சந்தி) - விரதம் இருத்தல்  
16. கிழமை பிடித்தல் - பொதுவாக வெள்ளிக்கிழமை , சனிக்கிழமை காலையில் குளித்துவிட்டு குறிப்பிட்ட தெய்வங்களுக்கு பூஜை செய்துவிட்டே பிற வேலைகளைச் செய்வது. மற்றபடி எல்லாக் கிழமைகளுக்கு பொருந்தும்  
17. புண்ணியாச்சினை - புதுமனைப் புகுவிழா . பொதுவாக எந்த ஒரு நல்ல காரியத்தைத் தொடங்குவதற்கும் செய்யப்படும்  
18. புள்ளார் - பிள்ளையார்  
19. வாக்கு கேட்டல் - சாமியாடுபவர்கள் சொல்லும் குறி  
20. சாமிக்கு விடுதல் - கடவுளுக்காக சேவல்கள் மற்றும் ஆடுகளை தியாகம் செய்வது
# அன்கிங்

**அன்கிங்** என்பது சீனக் குடியரசு, அன்ஹுயி மாகாணத்தில் உள்ள ஒரு ஆட்சியரங்கத் தலைமை சார்ந்த நகரம் ஆகும். 2010 மக்கள் தொகை கணக்கெடுப்பின்படி அதன் மக்கள் தொகை 5,311,579 ஆக இருந்தது, இதில் 780,514 பேர் பெருநகரத்தில் வசிக்கின்றனர்.
# அன்கிங்

## மொழி

அன்கிங் பகுதி மக்கள் சீனக் குடியரசின் இன்ன பிற மாநிலங்களில் அல்லாத வேறொரு வட்டாரப் பேச்சு மொழிகளைப் பயன்படுத்துகின்றனர்.
# அன்கிங்

## வெளியிணைப்புகள்

- Government website of Anqing
- Investment information website of Anqing
- City planning website of Anqing
# அன்கிங்

## இவற்றையும் காண்க

- பெங்பு
- கூவைனான்
- சுசோ, அன்ஹூயி மாகாணம்
- லுவான் (நகரம்)
- அன்ஹுயி மாகாணம்
- லுவான் (நகரம்)
# யோகினி கோயில், ஜபல்பூர்

**யோகினி கோயில்** அல்லது **64 யோகினி கோயில்** (Chausath Yogini Temple, Jabalpur) இந்தியாவின் மத்தியப் பிரதேச மாநிலத்தின் ஜபல்பூர் நகரத்திலிருந்து ஐந்து கிலோ மீட்டர் தொலைவில், நர்மதை ஆற்றின் கரையில் அமைந்த *பேதாகாட்* எனும் கிராமாத்தில் உள்ள சிறு குன்றின் உச்சியில் கட்டப்பட்டது. இக்கோயில் சாக்த சமயத்தின் துர்கை மற்றும் 64 யோகினி தேவதைகளுக்காக அர்ப்பணிக்கப்பட்டது.  
காலச்சூரி பேரரசர்களால் பொ.ஊ. 10ம் நூற்றாண்டில் இக்கோயில் கஜுராஹோ கட்டிட அமைப்பில் கட்டப்பட்டது.  
தில்லி சுல்தானகம் மற்றும் முகலாய ஆட்சியில் இக்கோயிலின் சிற்பங்கள் சிதைக்கப்பட்டது.
# யோகினி கோயில், ஜபல்பூர்

## கோயில் அமைப்பு

யோகினி கோயில் ஜபல்பூர் அருகே உள்ள சிறு குன்றின் மீது 150 படிக்கட்டுகளுடன் கட்டப்பட்டுள்ளது. இக்கோயில் வளாகம் வட்ட வடிவ மதில் சுவர்களுடன் கூடியது. கோயில் கருவறையில் துர்கை அம்மனின் உருவச் சிலையும்; வட்ட வடிவ கோயில் மதில் சுவரில் 64 யோகினிகளின் சிற்பங்கள் உள்ளது. 64 யோகினி சிற்பங்களுக்கு நடுவில் நந்தி வாகனத்தில் பார்வதி தேவியுடன் சிவபெருமான் அமர்ந்திருக்கும் சிற்பம் உள்ளது.
# யோகினி கோயில், ஜபல்பூர்

## இதனையும் காண்க

- யோகினி கோயில், ஒடிசா
# சுகதா போசு

**சுகதா போசு** ( Sugata Bose 7, செப்டம்பர் 1956) என்பவர் இந்திய வரலாற்றாளர், நூலாசிரியர், அரசியலாளர் மற்றும் பேராசிரியர் ஆவார். தென் ஆசியா பற்றியும் இந்தியப் பெருங்கடல் பற்றியும் ஆய்வுகள் செய்தவர். இந்திய விடுதலைப் போராட்ட வீரர் சுபாசு சந்திர போசின் தம்பி பெயரன் ஆவார்.
# சுகதா போசு

## வாழ்க்கைக் குறிப்புகள்

சுகதா போசு கொல்கத்தா பிரசிடென்சி கல்லூரியில் படித்துப் பின்னர் கேம்பிரிச்சுப் பல்கலைக் கழகத்தில் ஆய்வுப் பட்டமும் பெற்றார்.
2001 ஆம் ஆண்டு வரை டப்டஸ் பல்கலைக் கழகத்தில் கற்பிக்கும் ஆசிரியராக இருந்தார். கடல் வரலாறு குறித்து ஆய்வு செய்ய ஆர்வர்ட் கார்டினர் பேராசிரியர் பதவியை ஏற்றார். பிரசிடென்சி பல்கலைக் கழகத்தைத் தரமான பல்கலைக் கழகமாக உயர்த்துவதற்கு ஆலோசனைக் குழுவின் தலைவர் ஆனார். கொல்கத்தாவில்  நேதாஜி ஆராய்ச்சி மையத்தின் இயக்குநராகப் பொறுப்பேற்றார். இவர் 2014 முதல் திரிணாமுல் காங்கிரசின் நாடாளுமன்ற உறுப்பினர். சாத்வ்புர் தொகுதியிலிருந்து தேர்ந்தெடுக்கப்பட்டார்.
# சுகதா போசு

## ஆய்வுகள் மற்றும் நூல்கள்

காலனிய ஆட்சிக்கால அரசியல் பொருளாதார நிலை, காலனிய ஆட்சியின் பிந்தைய கால நிலை ஆகியவற்றோடு ஒப்பிட்டு ஆய்வு செய்தார். கிராமப்புரம், நகரம் ஆகியவற்றுக்கிடையே நிலவும் வேறுபாடுகள் குறித்தும் பதிவுகள் செய்தார்.
'நவீன தெற்கு ஆசியா --வரலாறு பண்பாடு அரசியல் பொருளாதாரம்' என்ற பெயரில் ஒரு நூலை ஆயிசா சலால் என்பவருடன் சேர்ந்து
எழுதினார்.
நூறு தொடுவானம் என்ற நூலில் 2004 திசம்பரில் 26 ஆம் நாளில் இந்திய பெருங்கடலில் உருவான சுனாமி ஏற்படுத்திய மாற்றங்கள் விளைவுகள் பற்றி எழுதியுள்ளார்.
நேதாஜி சுபாசு சந்திர போஸின் வரலாறு பற்றியும் அவருடைய போராட்டங்கள் பற்றியும் ஒரு நூலில் எழுதியுள்ளார்.
# சுகதா போசு

## மேலும் பார்க்க

- சுகதா போசு இணைய தளம்
- https://www.amazon.com/Sugata-Bose/e/B000AP9GSM
# லுவான் (நகரம்)

**லுவான் (Lu'an) (Chinese: 六安; pinyin: *Lù'ān*)** என்பது அன்ஹுயி மாகாணத்தில் உள்ள ஒரு நகரம் ஆகும். 2010 ஆம் ஆண்டின் மக்கள் தொகை கணக்கெடுப்பின்படி, 5,612,590 மக்கள் இருந்தனர்.
# லுவான் (நகரம்)

## வெளியிணைப்புகள்

Government website of Lu'an
# லுவான் (நகரம்)

## இவற்றையும் காண்க

- பெங்பு
- கூவைனான்
- சுசோ, அன்ஹூயி மாகாணம்
- அன்ஹுயி மாகாணம்
- அன்கிங்
- லுவான் (நகரம்)
# கொலிமா ஆறு

**கொலிமா ஆறு** (Kolyma River) சைபீரியாவின் வடகிழக்குப் பகுதியில் ஓடும் ஒரு ஆறு ஆகும். இதன் வடிநிலப்பகுதியானது சகா குடியரசு, சுகோத்கா தன்னாட்சி வட்டாரம், மற்றும் ருசியாவின் மகதான் மாகாணம் ஆகியவற்றை உள்ளடக்கிய பகுதியாகும். குலு ஆறு சங்கமிக்கும் இடத்தில் இது தொடங்குகிறது. இந்த ஆறு என்ற இடத்தில் ஆர்க்டிக் பெருங்கடலின் பகுதியாக விளங்கும் கிழக்கு சைபீரியக் கடலின் கொல்ய்மா வளைகுடாவில் கடலுடன் கலக்கிறது. கொல்ய்மா ஆறானது நீளமுடையது. இதன் வடிநிலத்தின் பரப்பானது ஆகும்.  
கொலிமா ஆறானது ஒவ்வொரு ஆண்டும் 250&nbsp; நாட்கள் வரை பல மீட்டர்கள் ஆழப்பகுதி வரை உறைந்து காணப்படுகிறது. சூன் மாதத் தொடக்கம் முதல் அக்டோபர் மாதம் வரை மட்டுமே பனிக்கட்டியாக உள்ள நிலையிலிருந்து மாறி ஓடும் நீராக காணப்படுகிறது. சகா குடியரசின் கொல்ய்ம்சுகோயே பகுதியில் இந்த ஆற்றால் வெளியேற்றப்படும் சராசரி நீரின் அளவானது 3254 கனமீ/விநாடி ஆகவும் மிக அதிகபட்சமாக 1985 ஆம் ஆண்டு சூன் மாதத்தில் பதிவுசெய்யப்பட்ட 26201 கனமீ/விநாடி அளவும், குறைந்தபட்சமாக ஏப்ரல் 1979 இல் பதிவு செய்யப்பட்ட 30.6 கனமீ/விநாடி அளவும் இருக்கிறது.
# கொலிமா ஆறு

## வரலாறு

1640 ஆம் ஆண்டில் டிமிட்ரி சிர்யான் (யாரிலோ அல்லது எரிலோ என்றும் அழைக்கப்படுகிறார்) இண்டிகிர்கா ஆற்றுக்கு தரைவழிப் பயணமாக சென்றார். 1641 ஆம் ஆண்டில், அவர் இண்டிகிர்கா ஆற்றில் நீர் வழிப் பயணமாக ஆலசேயா ஆறு வரை சென்றார். இங்கே அவர் கொல்யாமா ஆற்றினைப் பற்றி கேள்விப்பட்டு முதன்முறையாக சுக்சி தீபகற்பத்தில் வாழ்ந்து வந்த சுக்சி இன பூர்வீகக் குடிமக்களை சந்தித்தார். 1643 இல், அவர் இண்டிகிர்காவிற்குத் திரும்பினார். தனது மரியாதையை யாகுட்ஸ்க்கிற்கு அனுப்பி விட்டு ஆலசேயா சென்றார். 1645 ஆம் ஆண்டில் அவர் லீனா நதிக்கு திரும்பினார். அங்கு அவர் ஒரு பிரிவினரைச் சந்தித்தார். அவர் கொலிமாவின் *பிரிகாசிக்* என அழைக்கப்படும் நில நிர்வாகியாக நியமிக்கப்பட்டுள்ள செய்தியைத் தெரிந்து கொண்டார். அவர் கிழக்குப் பகுதிக்கு திரும்பிய பின் 1646 ஆம் ஆண்டின் முற்பகுதியில் இறந்தார். 1641-1642 ஆம் ஆண்டின் குளிர்காலத்தில் மிக்காலி இசுடாடுகின் மற்றும் செம்யான் டெஸ்னியாவ் ஆகியோர் தரைவழியாக மேல் இண்ட்ரிகாவிற்குச் சென்றனர். அவர்கள் அந்தக் குளிர்காலத்தை அங்கேயே கழித்தனர். படகுகள் கட்டினர். மேலும், இண்ட்ரிகாவில் நீர்வழிப் பயணம் மேற்கொண்டனர். ஆலசேயாவின் கிழக்குப் பகுதிக்குச் சென்று சிர்யானை சந்தித்தார்கள். சிர்யான் மற்றும் டெஸ்னியாவ் ஆகிய இருவரும் ஆலசேயாவில் தங்கினர். அதே நேரத்தில் இசுடாடுகின் கிழக்குப் பகுதிக்குச் சென்றார். 1644 ஆம் ஆண்டின் கோடையில் கொலிமா ஆற்றினை அடைந்தார். அவர்கள் சிமோவ்யே (குளிர்கால தங்கும் அறை) ஒன்றை அனேகமாக சிரெட்னெகோலிம்ஸ்க் என்ற இடத்தில் கட்டினர். யாகுட்ஸ்கிற்கு 1645 ஆம் ஆண்டின் பிற்பகுதியில் வந்தடைந்தனர்.
1892-94 ஆம் ஆண்டிற்கு இடைப்பட்ட காலத்தில் பேரான் எடுவார்ட் வான் டோல் மிகத்தொலைவில் காணப்படும் கிழக்கத்திய சைபீரிய ஆறுகளில் கொலிமா ஆற்றின் வடிநிலப்பகுதிகளில் ருசிய அறிவியல் கல்விக்கழகத்தின் சார்பாக நிலவியல் ஆய்வுகளை மேற்கொண்டார்.
ஓராண்டு மற்றும் இரண்டு நாட்கள் மேற்கொண்ட குறிக்கோள் சார்ந்த பயணத்தில் அவர் 2600 மைல்கள் அல்லது 4200 கிலோ மீட்டர்கள் ஆற்றுப்பகுதியைக் கடந்து புவி அளக்கையை மேற்கொண்டார். கொலிமா அதன் தங்கச் சுரங்கத் தொழிலுக்கும், கூலித்தொழிலாளர்கள் மற்றும் குலக் முறைக்குமாக அறியப்பட்ட ஒன்றாகும். மேற்கூறிய இரண்டுமே, சோசப் ஸ்டாலின் காலகட்டத்திலிருந்து சோவியத் ஆவணக்கிடங்குகள் திறக்கப்பட்ட காலம் வரை தீவிரமாக ஆவணப்படுத்தப்பட்டுள்ளன. இந்த ஆறானது வார்லாம் சாலாமோவ் என்பவரால் எழுதப்பட்ட குலக் முகாம்களில் கூலித் தொழிலாளர்களின் வாழ்க்கை முறை தொடர்பான கொலிமா கதைகள் என்ற நுால் வரிசைக்கு தனது பெயரை அளித்துள்ளது.  
கூலித்தொழிலாளர்களின் முகாம்கள் மூடப்பட்ட பின்னர் மாநில அரசலால் வழங்கப்பட்ட மானியங்கள், உள்ளூர் தொழிற்சாலைகள் மற்றும் தகவல் தொடர்பு போன்றவை கிட்டத்தட்ட ஒன்றுமே இல்லாத அளவிற்கு சுருங்கிப்போனது. ஆயிரக்கணக்கான மக்கள் இடம் பெயர்ந்தனர். அந்தப் பகுதியிலேயே வாழ்வதற்காகத் தங்கிய மக்கள் மீன்பிடித் தொழிலையும், வேட்டையாடுதலையும் தங்கள் வாழ்வாதரமாகக் கொண்டனர். சிறிய மீன்பிடி குடியிருப்புகளில், சில நேரங்களில் குடையப்பட்ட குகைகளில் காணப்பட்ட நிலத்தடி உறைபனியைப் பயன்படுத்தி சேமித்து வைக்கப்பட்டது.
# கொலிமா ஆறு

## குடியேற்றப் பகுதிகள்

கொலிமா ஆற்றின் கரையோரமாக அமைந்துள்ள குடியேற்றப் பகுதிகள் பின்வருமாறு(நீரோடும் திசையில் வரிசைப்படுத்தப்பட்டுள்ளன): சினெகோரை, டெபின், உஸ்த்-சிரெட்னெகான், செய்ம்சான் (நகர்ப்புறம்) சிரையங்கா (சகா குடியரசு), சிரெடனெகோலிம்ஸ்க் மற்றும் செர்ஸ்கி ஆகியவை ஆகும்.
# கொலிமா ஆறு

## ஆற்றின் மீதான கட்டுமானங்கள்

சினெகோரை என்ற இடத்தில் ஒரு நீர்மின்சக்தி திட்டம் (கொலிமா நீர்மின்சக்தி திட்டம்) அமைக்கப்பட்டுள்ளது.
ஆற்றின் தோற்றுவாய் பகுதியில் இது அமைந்துள்ளது. இந்தத் திட்டம் 1980 ஆம் ஆண்டு கொலிமா கெஸ்ட்ராயால் தொடங்கப்பட்டது. இந்தத் திட்டம் மற்றும் சினெகோரியா நகரம் ஆகிய இரண்டுமே ஓலேக் கோகாடோவ்ஸ்கி என்ற தலைமைப் பொறியாளரின் கண்காணிப்பில் எழுப்பப்பட்டவையாகும். இந்த நகரமானது, ஒலிம்பிக் தரத்திலான ஒரு நீச்சல் குளம் நிலத்தடியிலான துப்பாக்கிச் சுடும் பயிற்சிக்களம் மற்றும் சிறிய ருசிய நகரங்களில் இல்லாத பல வசதிகளைக் கொண்டதாக இருந்தது. நல்ல திறமையுள்ள பணியாளர்களை இத்தகைய வெகுதுார அமைவிடங்களுக்கு கவரும் விதத்தில் இந்த நகரமானது சிறப்புத்தன்மையுடன் அமைக்கப்பட்டதாக பொறியாளர் கோகடாவ்ஸ்கி தெரிவித்துள்ளார். இங்கமைக்கப்பட்ட நீர்மின்சக்தி திட்டமானது மகதன் மற்றும் இப்பகுதியில் உள்ள பல குடியிருப்பு அமைவிடங்களுக்கான மின்சாரத் தேவையை பூர்த்தி செய்வதாக அமைந்தது. இந்த அணைக்கட்டானது 150&nbsp;அடி உயரமுள்ள நிலவியல் அணைக்கட்டாகும்.
# கொலிமா ஆறு

## தீவுகள்

கடைசி 75 கிலோ மீட்டர் தொலைலவில் கொலிமா ஆறு இரு கிளைகளாக பிரிகிறது. கொலிமான கிழக்கு சைபீரியக் கடலை அடையும் முகத்துவாரப்பகுதியியல் பல தீவுகளை இது உருவாக்கி விடுகிறது. அவற்றில் முக்கியமானவை:
- மிக்கால்கினோ இத்தகைய தீவுகளுள் மிகப்பெரியது ஆகும். கொலிமாவின் கிழக்குப் பகுதி கிளை ஆற்றின் மேற்கில் இது அமைகிறது. இந்த தீவு தனது வடக்கு முனையில் மேலும் சிறு தீவுகளாக பிளவுற்றுக் காணப்படுகிறது. இத்தீவு 24 கி.மீ நீளமும் 6 கி.மீ அகலமும் கொண்டு காணப்படுகிறது. இத்தீவு கிளாவ்செவ்மார்புட் தீவு எனவும் அழைக்கப்படுகிறது.
- சுகார்னை என்றழைக்கப்படும் தீவு மிக்கால்கினோவின் வடகிழக்கு எல்லையிலிருந்து 3 கிலோமீட்டர் தொலைவில் காணப்படுகிறது. இது 11 கி.மீ நீளமும், 5 கி.மீ அகலமும் உடையதாகும். வடகிழக்கு சுகார்னையானது சிறிய தீவுகளின் தொகுப்பாக அமைகிறது. இப்பகுதி மார்ஸ்கியே சோட்கி தீவுகள் எனவும் அழைக்கப்படுகிறது.
# பொலனறுவைக்காலக் கட்டிடக்கலை
# விக்கிப்பீடியா:Statistics/weekly/5-Nov-2017
| 231 | Rsolomon1978 | 0 | 1 | 0 | 0 | 0 | 0 | 0 | 1 | 0 |  |
| 232 | ஜுபைர் அக்மல் | 0 | 1 | 0 | 0 | 0 | 0 | 0 | 1 | 270 |  |
| 233 | Uksharma3 | 0 | 1 | 0 | 0 | 0 | 0 | 0 | 1 | 292 |  |
| 234 | 103.60.115.80 | 0 | 1 | 0 | 0 | 0 | 0 | 0 | 1 | 87 |  |
| 235 | 2405:204:734F:3C0:50F2:7A47:B1E8:F413 | 0 | 1 | 0 | 0 | 0 | 0 | 0 | 1 | 1 |  |
| 236 | 83.110.229.221 | 0 | 1 | 0 | 0 | 0 | 0 | 0 | 1 | 9 |  |
| 237 | 144.48.49.49 | 0 | 1 | 0 | 0 | 0 | 0 | 0 | 1 | 0 |  |
| 238 | 175.157.192.225 | 0 | 1 | 0 | 0 | 0 | 0 | 0 | 1 | 0 |  |
| 239 | 106.203.50.0 | 0 | 1 | 0 | 0 | 0 | 0 | 0 | 1 | 20 |  |
| 240 | 103.21.166.56 | 0 | 1 | 0 | 0 | 0 | 0 | 0 | 1 | 4 |  |
| 241 | Guruvidhya | 0 | 1 | 0 | 0 | 0 | 0 | 0 | 1 | 46 |  |
| 242 | 106.203.84.7 | 0 | 1 | 0 | 0 | 0 | 0 | 0 | 1 | 44 |  |
| 243 | 94.128.106.213 | 0 | 1 | 0 | 0 | 0 | 0 | 0 | 1 | 16 |  |
| 244 | Naanson3 | 0 | 1 | 0 | 0 | 0 | 0 | 0 | 1 | 261 | } |
# வங்காளதேச தேசியக் கட்சி

சுருக்கமாக பி.என்.பி (BNP) என அறியப்படும் **வங்காளதேச தேசியக் கட்சி** தற்காலத்தில் வங்காளதேசத்தில் உள்ள இரண்டு பெரிய கட்சிகளுள் ஒன்று. 1978 ஆம் ஆண்டின் சனாதிபதித் தேர்தலைத் தொடர்ந்து நாட்டின் ஏழாவது சனாதிபதியான சியாவுர் ரகுமானால் 1978 செப்டெம்பர் 1 இல் இக்கட்சி தொடங்கப்பட்டது. நாட்டின் தேசியக் கருத்துக் கொண்ட மக்களை ஒன்றிணைப்பதே இதன் நோக்கம். கட்சி உருவான பின்னர், அது இரண்டாம், ஐந்தாம், ஆறாம், எட்டாம் தேசியத் தேர்தல்களிலும், 1978 இலும், 1981 இலும் இடம்பெற்ற சனாதிபதித் தேர்தல்களிலும் வெற்றி பெற்றது. 1996 ஆம் ஆண்டில் இடம்பெற்ற தேர்தலில் தோல்வியடைந்த போதும், நாட்டின் வரலாற்றில் அதுவரை இல்லாதபடி 116 உறுப்பினர்களைக் கொண்ட மிகப்பெரிய எதிர்க்கட்சியாக உருவானது. 2014 இல் இடம்பெற்ற தேசியத் தேர்தலைப் புறக்கணித்ததனால், அதன் பின்னர் உருவான நாடாளுமன்றத்தில் இக்கட்சிக்கு உறுப்பினர்கள் எவரும் இல்லை.
# எதிர்க்கட்சி (நாடாளுமன்றம்)

நாடாளுமன்ற **எதிர்க்கட்சி** என்பது, வெஸ்ட்மின்ஸ்டர் முறையில் அமைந்த நாடாளுமன்றங்களில் அரசுக்கு எதிர்க் கருத்துக்கொண்ட கட்சி அல்லது கட்சிகளைக் குறிக்கும். இவ்வாறான நாடாளுமன்றங்களில் அரசுக்கு எதிரான கட்சிகள் பல இருக்கும்போது அவற்றுள் அதிக நாடாளுமன்ற உறுப்பினர்களைக் கொண்ட கட்சி அதிகாரபூர்வ எதிக்கட்சியாக இயங்கும். அதன் நாடாளுமன்றக் குழுத் தலைவர் எதிர்க்கட்சித் தலைவர் என்னும் தகுதியைப் பெறுவார். ஐக்கிய இராச்சிய நாடாளுமன்றச் சொற்தொகுதி, அதிகாரபூர்வ எதிர்க்கட்சி என்பது "மக்கள் சபையில் உள்ள அரசாங்கத்தில் இல்லாத மிகப்பெரிய கட்சி" என வரைவிலக்கணம் தருவதுடன் பொதுவாக அரசாங்கத்தின் பகுதியாக இல்லாத எந்தக் கட்சியையும் எதிர்க்கட்சி எனக் குறிப்பிடலாம் எனவும் கூறுகிறது.  
கூடிய எண்ணிக்கை வாக்குகளைப் பெறுபவர் தேர்வுசெய்யப்படும் ஒற்றை உறுப்பினர் தொகுதி அடிப்படையிலான தேர்தல் முறை பயன்படும் நாடுகளில் பெரும்பாலும் இரண்டு குழுக்கள் வலுவாக அமைவதற்குச் சாத்தியம் உண்டு. இவை மாறி மாறி அரசாங்கக்கட்சியாகவும் எதிர்க்கட்சியாகவும் ஆகும் போக்குக் காணப்படுகிறது.
தேர்தல்களில் விகிதாசாரப் பிரதிநிதித்துவ முறை பயன்படுத்தப்படும் நாடுகளில் அரசாங்கக்கட்சிக்கு எதிரானவையும், தம்முள் ஒத்த கருத்து இல்லாதவையுமான பல கட்சிகள் நாடாளுமன்றத்தின் எதிர்க்கட்சி வரிசையில் அமர்வது உண்டு.  
சிங்கப்பூர் போன்ற சில நாடுகளில் ஒரே கட்சியே பெரும்பான்மை பெற்றுத் தொடர்ந்து ஆட்சி அமைப்பதையும், எதிர்க்கட்சி மிகவும் பலவீனமாக இருப்பதையும் காணலாம். சில நாடுகளில், மக்களாட்சித் தன்மையைப் போலியாகக் காட்டிக்கொள்வதற்காக எதிர்க்கட்சிகளைத் தாமே உருவாக்கிக்கொள்வதும் உண்டு.
# எதிர்க்கட்சி (நாடாளுமன்றம்)

## எதிர்க்கட்சிகளின் பணி

அரசாங்கத்தின் செயற்பாடுகளைக் கவனித்து அச் செயற்பாடுகளின் சாதக பாதகங்கள் குறித்து நாடாளுமன்றத்தின் கவனத்துக்குக் கொண்டு வருவதும், கேள்வி எழுப்புவதுமே நாடாளுமன்ற எதிர்க்கட்சிகளின் பொதுவான பணி. அரசின் செயற்பாடுகள் மக்களுக்கும், நாட்டின் நலனுக்கும் பாதகமில்லாமல் இருப்பதை உறுதிசெய்வதே இதன் அடிப்படை நோக்கம். எனினும், மக்களாட்சி சரியாக வேரூன்றாத நாடுகளில் எதிர்க்கட்சிகள், அரசாங்கத்தை எதுவும் செய்யவிடாமல் எல்லாவற்றையும் எதிர்த்துக்கொண்டும், குழப்பம் செய்துகொண்டும் இருப்பதையும் காணமுடியும். அதேவேளை சில அரசாங்கங்கள், முக்கிய பிரச்சினைகளில்கூட எதிர்க்கட்சிகளைக் கருத்துக்கூற வாய்ப்பளிக்காமலும், அவர்களது கருத்துக்களை கணக்கில் எடுக்காமலும் தன்னிச்சையாகச் செயற்படுவதையும் சில நாடுகளில் காணக்கூடியதாக உள்ளது. எதிர்க்கட்சி பலமின்றி இருக்கும் வேளைகளிலேயே இது பெரும்பாலும் சாத்தியமாகிறது.
# சமூக மானிடவியல்

**சமூக மானிடவியல்** என்பது, மானிடவியலின் முக்கியமான ஒரு துணைத்துறை. சிறப்பாக, ஐக்கிய இராச்சியத்திலும், அது சார்ந்த பொதுநலவாய நாடுகளிலும், பெரும்பாலான ஐரோப்பிய நாடுகளிலும் சமூக மானிடவியல், பண்பாட்டு மானிடவியலில் இருந்து வேறுபட்ட தனித் துறையாகப் பார்க்கப்படுகிறது. ஐக்கிய அமெரிக்காவில் இத்துறை பண்பாட்டு மானிடவியலின் அல்லது புதிதாக உருவான சமூகபண்பாட்டு மானிடவியலின் பகுதியாகக் கொள்ளப்படுகிறது. பண்பாட்டு மானிடவியலின் கருத்துக்கு முரணாக, பண்பாட்டையும் அதன் தொடர்ச்சியையும் பிற விடயங்களில் தங்கியிருக்கும் ஒரு மாறியாகவே சமூக மானிடவியல் பார்க்கிறது. சமூக மானிடவியலின் மேற்படி கருத்தின்படி, பண்பாடானது சமூக வாழ்க்கையின் பல்வேறுபட்ட அமைவிடங்கள், நோக்குகள், பிணக்குகள், முரண்பாடுகள் போன்றவை உள்ளிட்ட வரலாற்று, சமூகப் பின்னணிகளில் பொதிந்துள்ளது.  
வழமைகள், பொருளாதார மற்றும் சமூக அமைப்புகள், சட்டமும் பிணக்குத் தீர்த்தலும், நுகர்வு பரிமாற்றக் கோலங்கள், உறவுமுறையும் குடும்ப அமைப்பும், பாலினத் தொடர்புகள், குழந்தை பெறுதலும் சமூகமயமாக்கமும், சமயம் போன்ற விடயங்களில் சமூக மானிடவியலாளர்கள் ஆர்வம் கொண்டுள்ளனர். அதேவேளை உலகவியம், இனவன்முறை, பால்சார்ந்த ஆய்வுகள், இணையவெளியில் உருவாகும் பண்பாடுகள் போன்றவற்றிலும் தற்கால சமூக மானிடவியலாளர்கள் கவனம் செலுத்துகின்றனர்.
# சமூகமயமாக்கம்

சமூகவியலில் **சமூகமயமாக்கம்** (*socialization*) என்பது சமூகத்தின் விதிமுறைகள், கருத்தியல் ஆகியவற்றை உள்வாங்கும் வழிமுறையைக் குறிக்கும். சமூகமயமாக்கம், கற்றலையும் கற்பித்தலையும் உள்ளடக்கி இருப்பதால் சமூக, பண்பாட்டுத் தொடர்ச்சியை எய்துவதற்கு இது வழியாக உள்ளது. சமூகமயமாக்கத்துக்கு வளர்ச்சி உளவியலுடன் நெருங்கிய தொடர்பு உண்டு. தமது பண்பாட்டைக் கற்றுக்கொள்வதற்கும் வாழ்வதற்கும் மனிதருக்குச் சமூக அனுபவம் தேவையாக உள்ளது. சமூகமயமாக்கமே வாழ்க்கை முழுவதுமான கற்றலின் வெளிப்பாடாக உள்ளது. அத்துடன் இதுவே வளர்ந்தோரினதும், சிறுவரினதும் நடத்தைகள், நம்பிக்கைகள், செயற்பாடுகள் மீது முதன்மையான செல்வாக்கைச் செலுத்துகிறது.  
சமூகமயமாக்கம் அது இடம்பெறும் சமூகத்தைப் பொறுத்தவரை விரும்பத்தக்க விளைவுகளை ஏற்படுத்தக்கூடும். அச்சமூகத்தில், சிலவேளைகளில் அது ஒழுக்கம் எனப்படுகின்றது. தனி மனிதரின் நோக்குகள் சமூகத்தின் ஒருமனதான நோக்குகளின் செல்வாக்குக்கு உட்பட்டவை. இந்த ஒருமனதான நோக்குகளே சமூகத்தினால் எற்ற்கப்படவையாகவும், வழமையானவை என்றும் கருதப்படுகின்றன.
# கவன ஈர்ப்பு சுற்றறிக்கை

**கவன ஈர்ப்பு சுற்றறிக்கை** (Look out circular (LOC)) குற்ற வழக்கில் தேடப்படும் குற்றவாளியாக அறிவிக்கப்பட்ட நபர், சொந்த நாட்டை விட்டு வேறு நாடுகளுக்கு பயணம் செல்வதோ அல்லது வெளி நாட்டிலிருந்து உள்நாட்டிற்கு வருவதை தடுக்கும் நோக்கத்துடன், இந்தியக் காவல் துறையால் விடுக்கப்படும் சுற்றறிக்கையாகும்.  
குற்றம் சாட்டப்பட்ட நபர் நாட்டை விட்டு தப்பிக்க இயலாதவாறு, வானூர்தி நிலையங்கள், துறைமுகங்கள் போன்ற பன்னாட்டு எல்லைச் சாவடிகளில் செயல்படும் குடிவரத் துறை அதிகாரிகளுக்கு கவன அறிவிப்பு சுற்றறிக்கைகள் அனுப்பி வைக்கப்படும்.  
கவன அறிவிப்பு சுற்றறிக்கையில் குற்றம்சாட்டப்பட்டவரின் புகைப்படம், பெயர், கடவுச் சீட்டு விவரங்கள் இருக்கும்.
கவன ஈர்ப்பு சுற்றறிக்கையில் குறித்த நபர் வானூர்தி அல்லது கப்பல்களில் பயண செய்ய முற்பட்டால் குடிவரவுத் துறை அதிகாரிகளால் தடுத்து நிறுத்தப்பட்டு, காவல் துறையிடம் ஒப்படைப்பர்.
# கவன ஈர்ப்பு சுற்றறிக்கை

## கவன ஈர்ப்பு சுற்றறிக்கையின் ஆயுட்காலம்

கவன ஈர்ப்பு சுற்றறிக்கை வெளியிட்ட நாளிலிருந்து, ஓராண்டு காலத்திற்கு மட்டுமே செல்லுபடியாகும்.
# கவன ஈர்ப்பு சுற்றறிக்கை

## கவன ஈர்ப்பு அறிவிப்பு தொடர்பான வழக்குகள்

- அந்நியச் செலாவணி மோசடி வழக்கில் கார்த்தி சிதம்பரம் வெளிநாடு தப்பிச் செல்ல வாய்ப்பிருப்பதாகக் கூறி, நாடு முழுவதும் உள்ள விமான நிலையங்களுக்கு இந்திய உள்துறை அமைச்சகம் சார்பில் கவன ஈர்ப்பு அறிவிப்பு விடுக்கப்பட்டது. தன் மீதான கவன ஈர்ப்பு அறிவிப்பை எதிர்த்து கார்த்தி சிதம்பரம் சென்னை உயர் நீதிமன்றத்தில் வழக்கு தொடர்ந்திருந்தார். வழக்கில் இந்திய உள்துறை அமைச்சகம் விடுவித்த கவன ஈர்ப்பு அறிவிக்கையை சென்னை உயர்நீதி மன்றம் விதித்த தடைக்கு, இந்திய உச்ச நீதிமன்றம் தடை விதித்தது.
- அரியானாவில் பாலியல் வழக்கில் சிறையில் அடைக்கப்பட்ட தேரா சச்சா சௌதா அமைப்பின் நிறுவனத் தலைவர் ராம் ரகீம் சிங்கின் வளர்ப்பு மகளும், அரியானா மாநில அரசால் தேடப்படும் குற்றவாளியாக அறிவிக்கப்பட்டருமான அனிபிரீத்துக்கு எதிராக அரியானா அரசு கவன ஈர்ப்பு சுற்றறிக்கையை நாடு முழவதும் உள்ள அனைத்து பன்னாடு வானூர்தி நிலையங்களுக்கு அனுப்பியுள்ளது.
# எம். எம். எஸ். அபுல் ஹசன்

**எம். எம். எஸ். அபுல் ஹசன்** (19 ஆகத்து 1930-19 சனவரி 2001) ஒரு இந்திய அரசியல்வாதியும், தமிழ்நாடு சட்டமன்ற உறுப்பினராகவும் இருந்தார். 1991 தேர்தலில் மயிலாடுதுறை (சட்டமன்றத் தொகுதி)யில் இருந்து இந்திய தேசிய காங்கிரசு வேட்பாளராகவும், 1996 தேர்தலில் தமிழ் மாநில காங்கிரஸ் வேட்பாளராகவும் தேர்ந்தெடுக்கப்பட்டார்.,
# கார்த்தி சிதம்பரம்

**கார்த்தி சிதம்பரம்** (பிறப்பு: 16 நவம்பர் 1971) ஓர் இந்திய அரசியல்வாதியும், தொழிலதிபரும் மற்றும் 17வது நாடாளுமன்ற உறுப்பினரும் ஆவார். இவர் பல்வேறு நிறுவனங்களில் இயக்குனரான கார்த்தி விளையாட்டுகளிலும் ஆர்வம் உடையவர். இவர் இந்திய தேசிய காங்கிரசு கட்சியைச் சேர்ந்தவர் ஆவார். கார்த்தி சிதம்பரம் குறித்து கவன ஈர்ப்பு சுற்றறிக்கை வெளியிடப்பட்டுள்ளது.
# கார்த்தி சிதம்பரம்

## இளமை

இவர் நவம்பர் 16, 1971 ஆம் ஆண்டு இந்திய அரசின் முன்னாள் நிதித் துறை அமைச்சர் ப. சிதம்பரம் - நளினி ஆகியோருக்கு மகனாகப் பிறந்தார். இவர் சென்னையின் தொன் போஸ்கோ பள்ளிக்கூடத்தில் பள்ளிப்படிப்பையும், டெக்சாஸ் பல்கலைக்கழகத்தில் இளங்கலைப் பட்டத்தையும், கேம்பிரிட்ஜ் பல்கலைக்கழகத்தில் சட்டத்தில் முதுகலைப் படிப்பையும் முடித்தார். கார்த்தி சிதம்பரத்தின் மனைவி மருத்துவர் ஸ்ரீநிதி ரங்கராஜன் ஆவார். இவர்களுக்கு அதிதி என்ற குழந்தை உள்ளது. இந்தியாவில் பல டென்னிஸ் போட்டிகளில் வெற்றி பெற்றிருக்கும் கார்த்தி சிதம்பரம், அகில இந்திய டென்னிஸ் சங்கத்திலும், தமிழ்நாடு டென்னிஸ் சங்கத்திலும் துணைத் தலைவராகப் பதவி வகித்தவர்.
# கார்த்தி சிதம்பரம்

## தொழில் & வணிகம்

இந்திய தொழில்துறையில் ஆர்வமிக்க கார்த்தி சிதம்பரம், அ. சி. முத்தையாவின் மணலி பெட்ரோ கெமிக்கல்ஸ் நிறுவனத்தில் பணியாற்றியவர். தற்போது தனியாக தொழில் நிறுவனங்கள் நடத்தி வருகிறார்.
# கார்த்தி சிதம்பரம்

## அரசியல் வாழ்க்கை

இவர் 2019 ஆம் ஆண்டு நடந்த இந்திய மக்களவைத் தேர்தலில், சிவகங்கை தொகுதியிலிருந்து, இந்திய தேசிய காங்கிரசு கட்சி சார்பில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.  
இதற்கு முன்பு 2014 ஆம் ஆண்டு நடந்த இந்திய மக்களவைத் தேர்தலில், இதே சிவகங்கை தொகுதியில், இந்திய தேசிய காங்கிரசு கட்சி சார்பில் போட்டியிட்டார். ஆனால் அத்தேர்தலில் அதிமுக வேட்பாளரான செந்தில்நாதனிடம் தோல்வியடைந்தார்.
# கார்த்தி சிதம்பரம்

## அரசியல் வாழ்க்கை

### போட்டியிட்ட தேர்தல்கள்

| ஆண்டு | தொகுதி | கட்சி | முடிவு | வாக்கு சதவீதம் | எதிர்கட்சி வேட்பாளர் | எதிர்கட்சி | எதிர்கட்சி வேட்பாளர் வாக்கு சதவீதம் |  |
| --- | --- | --- | --- | --- | --- | --- | --- | --- |
| இந்தியப் பொதுத் தேர்தல், 2014 | சிவகங்கை | இந்திய தேசிய காங்கிரசு | தோல்வி | 10.18 | பி. ஆர். செந்தில்நாதன் | அதிமுக | 46.32 |  |
| இந்தியப் பொதுத் தேர்தல், 2019 | சிவகங்கை | இந்திய தேசிய காங்கிரசு | வெற்றி | 52.2 | எச். ராஜா | பாஜக | 21.6 | } |
# வியட்நாமியத் திரைப்படம்

**வியட்நாமிய திரைப்படத்துறை (cinema of Vietnam)** 1920 களில் தோன்றியது. வியட்நாமியத் திரைப்படம் 1940 களில் இருந்து 1970 கள் வரையில் நடந்த வியட்நாம் போரால் வடிவமைந்ததாகும். பிரெஞ்சு நாட்டில் பயிற்சிபெற்ற வியேத் கியேயு இயக்குநர் திரான் ஆன் குங் அவர்கள் வியட்நாம் மொழியில் இயக்கி வெளியிட்ட சைக்ளோ (Cyclo) பச்சைப் பப்பாளியின் மணம் (The Scent of Green Pappaya) சூரியச் செங்கதிர் (Vertical Ray of the Sun) ஆகியவை பரவலாக அறியப்பட்ட மிகச் சிறந்த படங்களாகும். அண்மையில் அரசின் பரப்புரைப் படங்களைத் தவிர. திரைத்துறை நிகழ்கால வியட்நாம் இயக்குநர்களால் பெரிதும் புதுக்கப்பட்டு பரவலான மக்கள் ஆதரவு பெருகிய பல படங்களை வெளியிட்டுள்ளது. இவற்றில் *எருமைப் பையன் (The Buffalo Boy)*, *நடன மகளிர் (Bar Girls)*, *வெண்பட்டாடை (The White Silk Dress)* ஆகியவை மிகவும் பெயர்பெற்றவையாகும்.